text: [{"text_idx": "#000000", "text": "Kutembaula! Cibelesyo mu Nkondo Yamatantaanta!"}, {"text_idx": "#000001", "text": "Mu 1999, basyaazyibwene ba lumamba bobile, baduundumuntule mu Lumamba lwa Lwaanguluko Lwabantu baku China, bakasimba bbuku lilaa mutwe wakuti Unrestricted Warfare: China's Master Plan to Destroy America. Eeli bbuku lyakapa mubuzyo wakuti icisi citakwe nguzu mu lumamba mbocikonzya kuzunda nkondo ya kulwana cisi cilaa nguzu ziyoosya mulumamba; cakugaminina, kulwana cisi ca Amelika. Aayo makani ngibaakosozya balembi akatilimuna nyika kutalikila ku Amelika, antoomwe abamambi bakwe abasinkondonyina mbweenya buyo, nibaabona mbokunga kucincana nguzu kwacitika munzila yakubinda iitalangilwi kwiinda mukubelesya nzila zitanteene zyakulwana nkondo. Mumajwi amwi, muciindi cakulwana nkondo kubelesya lumamba mumabbuwa aakulwanina, nkondo zya kumbelaa ciindi ziyoolwanwa (akuzunda) kwiinda munzila zimbi, mbuli kuzimya magesi cisi coonse, kuzibinganya sikapepele wamu kkompyuta, kulwana makwebo aasunga mali, akubelesya milumbe yaambilizyigwa."}, {"text_idx": "#000002", "text": "Banakristu abalo baluujisi kulwana nkondo. Makani mabotu ngakuti bakazunda kale. Nokuba boobo, kucili kulwana kuciyaa kucitika alimwi kunooyaa kwiindila kulutila akataa cecino ciindi kusikila akaboole Yahushua. Kuli zibelesyo zinjaanji zibelesyegwa mukulwana ooku. Kupaila, kuswata Mangwalo, kulikankaizya mu zisyomyo, akubelesya lusyomo nzyezyimwi zilwanyo zisyoonto buyo nzyotujisi. Pele kucili cilwanyo cimwi, cilaa nguzu kapati alimwi eeco Saatani ncaakasolede kusisa ndiswe nkaambo eeco cilwanyo ncamu nkondo iitanteene: cilabeleka akubelekesya canguzu ncobeni, pele tacili cilwanyo ncozyibide kubelesya."}, {"text_idx": "#000003", "text": "Kutembaula ncibelesyo cilaa nguzu kapati mukulwana busofwaazi. Eeci cilitondezyedwe eelyo cisi cansiku ca Judah nicaali kulelwa Mwami Jehoshaphati. Nkamu ya lumamba mpati kuzwa kumasi aandeene yakasika kuzyoofumpa Judah. Kwakanyina bulangizi nobuceya bwakunga ati bana Isilayeli bakonzya kuzunda kulwana nkondo. Aboobo, Jehoshaphati wakacengulukila kuli Yahuwah kuti agwasyigwe alimwi mpoonya mukubusi waba Levi, wakanjidwe moza, wakabaletela mulumbe wa bulangizi akukkazyika camba. Walo wakati, \u201cMutayoowi nokuba kutyompokelwa nkaambo ka bbunga lya lumamba eeli pe, nkaambo nkondo tiili yenu, pele njiya Elohimu\u201d (2 Makani 20:15)."}, {"text_idx": "#000004", "text": "Lino kakkazyikide camba kumajwi aalusyomo aaya, Jehoshaphati wakacita cintu cataazyibidwe kucitwa. Wakasala kuti nkamu yabayimbi bamu tempele isololele lumamba kuya munkondo, kabayaa bwiimba ntembauzyo kuli Yahuwah."}, {"text_idx": "#000005", "text": "Eelyo naakamanizya kuyooma abantu, wakasala baabo bakeelede kwiimbila Yahuwah, alimwi abaabo batembaula bubotu bwa kusetekana, kumwi kabayaa bweenda kunembo lya lumamba alimwi kabati:"}, {"text_idx": "#000007", "text": "Lino nibaatalika kwiimba akutembaula, Yahuwah wakatumina mpi yakalwisya bantu ba Ammoni, Mowabu, aba Mulundu wa Seila, aabo bakazide kuzyoozinga Judah; mpoonya aawo bakakomwa. (2 Makani 20:21-22)"}, {"text_idx": "#000008", "text": "Kutembaula ncintu citalangilwi pele ncibelesyo cilaa nguzu kapati mukulwana sinkondo."}, {"text_idx": "#000010", "text": "Kutembaula nkulemekezya Yahuwah. Eeci ncintu cipati nkaambo eelyo notupa bulemu kuli Yahuwah, twiibalusyigwa nguzu Zyakwe zipati. Eeci citondezya kuceya kutingaana kwesu kweelanya a nguzu Zyakwe zya bulemu."}, {"text_idx": "#000012", "text": "Kutembaula kunyanyaazya mizeezo yesu. Eelyo notujisi bubi kutembaula Yahuwah, tatujisi ciindi cakulibilika akuyoowa zintu nzyatukonga akutudyaaminizya Saatani. Kutembaula kutonkomeka maanu eesu aalusyomo lwesu kuli Yahuwah. Kwiinda waawo, nokuba boobo, eelyo notutembaula Yahuwah, muya ookwa Yahuwah ulaswena munsimunsi kutusalazyila akunjizya mumizeezo amyoyo yesu ziimo zini zitukulwaizya kuti tusimpe lusyomo lwesu muli Yahuwah. Kwiinda mu kutembaula tulakonzya kuswenena munsimunsi lya Yahuwah akumuzyiba Walo omwe-omwe lwesu muli lwakwe."}, {"text_idx": "#000013", "text": "Paulu wakaambila ba Tesalonika kuti, \u201cKosekelela lyoonse, kopaila kakwiina kuleka, muli zyoonse kopa kulumba; nkaambo ooku nkokuyanda kwa Yahuwah muli Yahushua kuli ndinywe\u201d (1 Batesalonika 5:16-18). Eeci ncintu cipati nkaambo eelyo notutembaula Yahuwah, nguzu zya Saatani zitudyaaminina zilapwayaulwa. Eeci cilitondezyedwe canguzu eelyo Paulu a Silasi kabaimba nyimbo zya kutembaula nibakaangidwe akubikkwa muntolongo. Akataa masiku, muzuzumo wanyika mupati wakasokomona micinjili yakabaangide muntolongo! Mukonzyanyo wabo wa kutembaula Yahuwah nokuba leelyo nibakali mu dindi wakaleta lufutuko kuli sintolongo amukwasyi wakwe woonse."}, {"text_idx": "#000019", "text": "\u201cPe ma, amumwiimbile Yahuwah lwiimbo lupya! Nkaambo wacita maleele aagambya; Ijanza Lyakwe lyalulyo ajanza Lyakwe lisetekene lyamuletela lufutuko\u201d (Intembauzyo 98:1)."}]